84. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 304 της 11/30 Απρ. 1974 (ΦΕΚ Α΄ 115) Περί απαγορευομένων και επιτρεπομένων διαλυτών εις τα εντομοκτόνα οικιακής χρήσεως μορφής AEROSOL. ΄Αρθρ.1.-Απαγορεύεται η εισαγωγή, παραγωγή, κυκλοφορία και εμπορία υπό μορφήν AEROSOLS εντομοκτόνων οικιακής χρήσεως, των περιεχόντων διχλωριούχον αιθυλένιον και τριχλωριούχον αιθυλένιον. Τυχόν χορηγηθείσαι άδειαι κυκλοφορίας τοιούτων εντομοκτόνων παύουν ισχύουσαι από της ημερομηνίας λήξεώς των. ΄Αρθρ.2.-Επιτρέπεται η εισαγωγή, παραγωγή, κυκλοφορία και εμπορία των υπό μορφήν AEROSOLS εντομοκτόνων οικιακής χρήσεως, των περιεχόντων χλωριούχον μεθυλένιον και τριχλωροαιθάνιον αμιγώς ή εν μίγματι συνολικού ποσοστού 45%. ΄Αρθρ.3.-Καταργείται το υπ’ αριθ. 544 Β.Δ/μα από 6 Αυγ. 1971 «περί απαγορεύσεως εισαγωγής οικιακών εντομοκτόνων περιεχόντων τοξικούς διαλύτας». Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 